Volmaan – 26 Junie 2010 | SkalkSkryf
« Xenofobie, `n siekte van ons tyd
Volmaan – 26 Junie 2010
Junie 26, 2010 deur Joh
‘n Daad is nie goed nie indien nadenke daaroor lei tot berou:
mens oes so ‘n daad se vrug met trane van verdriet.
‘n Daad is goed indien nadenke daaroor nie tot berou lei nie:
mens oes so ‘n daad se vrug met vreudge.
Dhammamada verse 67-8
Wysheid word ontwikkel deur bewustelike nadenke en oorweging te beoefen soos ons die weg van ons innerlike lewe bewandel. Ons word geleer hoe om “goed” te lewe, nie net deur die hoogtepunte van vreugde nie, maar ook deur die dalle van verdriet en berou.
Aandagtigheid en wyse oorweging rus ons toe met wat nodig is om sin aan hierdie reis te gee. Beproefde en betroubare bewustheid toon aan ons hoe dade van ons verlede hulle spore in ons hart gelê het. Daardie tekens dui ons in die regte rigting: die weg tot hier-en-nou tevredenheid.
Blombos (deur cobalt123 op Flickr)
Posted in Joh | Tagged aandag, bewussyn, maanpreke | 3 Kommentaar
op Junie 28, 2010 at 9:58 vm demoerin
Dit is hartseer, want so gereeld word iets in die hitte van die oomblik onnodig gesê of gedoen. En ja, mens kan na die tyd berou hê en jammer sê, of jammer wees, maar dit verander nie die woorde wat reeds gespreek, of die daad wat reeds gedoen is nie.
Dis altyd goed om te dink voor jy doen, om te dink voor jy sê.
op Junie 28, 2010 at 10:55 vm Joh
Ek vind dit belangrik dat die Dhammapada baie spesifiek sê “indien nadenke daaroor lei tot berou …“. Die klem is dus op die nadenke oor mens se handelinge. Dit span dan saam met wat jy sê DMI: dat mens voór ‘n handeling bewustelik oorweging skenk aan die moontlike gevolge van die beoogde daad, en ná die handeling bewustelik die gevolge vannie daad beoordeel.
Als en als gesien dui dit op ‘n meer bewustelike lewe.
op Junie 28, 2010 at 1:44 nm demoerin
Korrek ja, mens kan nie sommer willy-nilly rondneuk nie. Aksies het gevolge.